internet vaartha 152 Views
కరాచీ : టి20 వరల్డ్‌ కప్‌లో పేలవ ప్రదర్శనతో పాకిస్థాన్‌ నిష్క్రమించింది.కాగా పాకిస్థాన్‌ చేరుకున్న తరువాత జట్టు ప్రదర్శనపై కోచ్‌ వకార్‌ యూనిస్‌ పాకిస్థాన్‌ క్రికెట్‌ బోర్డుకు నివేదిక అందజేశాడు. జట్టులో గ్రూపులు,వర్గాలు లేవని ఈ నివేదికలో స్పష్టం చేశాడు.ఆటగాళ్లు విఫలం కావడం వల్ల టోర్నీ నుంచి జట్టు నిష్క్రమించిందని పేర్కొన్నాడు. జట్టును రూపొందించడంలో లోపాలు ఉన్నాయని,జట్టు ఎక్కువ మ్యాచ్‌లు ఆడకపోవడం ప్రతికూలంగా మారిందని అభిప్రాయం వ్యక్తం చేశాడు. దేశవాళీ టోర్నీల ద్వారా గతంలో వచ్చినంత ప్రతిభ కలిగిన ఆటగాళ్లు రావడం లేదని నివేదికలో స్పష్టం చేశాడు. దీనికి కారణం స్వదేశంలో టోర్నీలు జరుగకపోవడమేనని, తన వల్ల నష్టం జరిగింది.జట్టు నుంచి వెళ్లిపోవాలంటే తనకు అభ్యంతరం లేదని వకార్‌ యూనిస్‌ పేర్కొన్నాడు.